سلام عليكم ورحمة الله وبركاته. في اول يوم العيد يا جماعة. كان متوقع ان انا اتكلم النهاردة عن صلة الرحم بس انا مش هتكلم عن كده. انا عن الازواج والزوجات اللي بينهم وبين بعض زعل الوقتي. هتكلم عن الازواج والزوجات اللي حصل بينهم طلاق. انا باكلم تلاتة في المقطع ده. خدوا بالكم في غاية الخطورة
اول نوعية انا بتكلم معها اللي بينه وبين مراته زعل الوقتي. واللي بينها وبين زوجها زعل وممكن هي في بيت اهلها الوقتي. او هم في نفس البيت بس ما بينطقوش مع بعض رغم
العيد دخل واللي ولاد مكسورين وتايهين بينهم في النص والبيت بيتصدع وعلى وشك الطلاق دي النوعية الاولى اللي بكلمها. النوعية التانية اللي بكلمها اللي حصل بينهم طلاقين يطلق مراته خلاص. انا باقول لكل دول هيعمل ايه في العيد. النوعية التالتة اللي باكلمها اللي هو بقى علاقته عادية بمراته او علاقته كويسة جدا بمراته ده النوعية
هي التالتة. ما بكلمش اللي مولعين في بعض وبقى بينهم محاكم وقضايا وكراهية وخلاص لو كملوا مع بعض يعني والعياذ بالله ممكن يعني ان اكره الكفر في الاسلام خلاص ممكن حد منهم يخسر دين وما بكلمش دول دول لهم خطاب تاني خالص. النوعية الاولى اللي باكلمها النهاردة اللي زعلان مع مراته واللي مراته
البابا مقهور الوقتي وهو قلبه مقهور. والعيد داخل عليهم نكد وممكن منفصلين في البيوت او في الاماكن. او حتى جوة البيت بقول اربع رسايل الرسالة الاولى ليه؟ ليه هو ما تفرحش قلب الشيطان فيكم؟ اكتر حاجة تفرح ابليس. ابليس بيبعس الشياطين يضيعوا الناس. لما بيقولوا بقى اخر اليوم
فواحد يقول له ما زلت به حتى فعل كذا. خلته يتفرج على مقطع خلته فيقول ما صنعت شيئا. ليه؟ عمال يتوب. لحد ما واحد يقول له ما ما تركته حتى فرقت بينه وبين امرأته. لحد ما طلق مراته فيقول ابليس انت انت. نعم انت على حبيبي. تعالى ده انت الشيطان
الباشا اللي فيهم يبقى انت دلوقتي بتفرح قلب ابليس فيك. لان ابليس عارف ان الاسلام هو اسر. لو الاسر اتدمرت يبقى الاسلام وقع. الحاجة ربنا بيقول وللرجال عليهن درجة. اوعى تفتكر الدرجة دي شنبات بس. او ان الدرجة دي القوامة بس. او ان الدرجة دي الجهاد في سبيل الله بس لأ. ده
ابن عباس بيقول ان الدرجة دي اللي هي التسامح. ان الراجل هو اللي يقدر يسامح. ان الراجل هو اللي ربنا مدي له نفسية يقدر يعدي. يقدر يعدي ويبص على بيته من فوق
انقز بيته بان هو يكبر دماغه ويعدي لمراته. هو دي الرجولة. الرجولة مش ان انا بتحكم. الرجولة ان انا اقدر اسامح. ان انا اقدر اعفو. عشان كده انا باكلمك انت في الاول. انت اللي لازم تتصل بها. انت العند بيخرب البيوت وفي الاخر الكل خسران في النهاية. الحاجة التالتة اللي باقولها لك ما تكسرش قلب
ولادك في العيد لما يبقى كل الاطفال فرحانين واهاليهم مفرحينهم وولادك قلبهم مكسور انهم شايفين العلاقة بتتشرخ. بينك وبين والدتهم وشايفين بيتهم بيتهدد وشايفين السفينة الصغيرة اللي هم عايشين فيها بتتهدد انها تغرق. ما تكسرش قلب ولادك فرحهم. لان تفرحهم تعبانة في العيد. الرسالة التانية بقى لك انت
فيك انت يا اللي جوزك زعلانة وزعلان منك وانت ما انتيش طايقاه وزعلانين من بعض. انا عايز اقول لك حاجة احسبيها صح. اوعي تفكري مين اللي غلطان. فكري مين الخسران
كأن الخسران انت وهو والاولاد. وكل اولادك اللي انت بتحبيهم كله خسران. كله متدمر في النهاية. صاحبتك اللي بتشجعك على الطلاق. او ممكن تكون كمان قريبتك او اختك او اللي بتشجعك على الطلاق دي اول واحدة صاحبتك دا هتهرب منك لو انت اتطلقت خوفا على زوجها. خدي بالك. ما حدش هيشيل
وما حدش هيستحمل حد الا ان يشاء الله سبحانه وتعالى. العند بيولد الكفر. اكسري ما فيش كرامة بين الراجل وبين مراته. ولو انت خدتي الخطوة فلانية في المصالحة اوعي تفتكري انك بتقللي نفسك عند زوجك. ده انت بتكسريه. وبتخليه خاتم في صابعك. لانه بيعرف انك البنت الزوجة
اللي اللي فيه زعل بينها وبين زوجها. انا عايز اقول لكم ربنا بيقول فلا تعضلوهن ان ينكحن ازواجهن. ده بيكلم ابوها وامها واخوها. اوعوا اوعوا تقعدوا تكرهوا فيه وتقولوا لها اتطلقي منه اوعوا انتم انتم بتعملوا ايه؟ هو مين اللي هيشيلها؟ في النهاية يا جماعة حرام عليكم
فربنا بيقول فلا تعضلوهن. ما تطلعش عضلاتك عليها. انك انت تمنعها انها ترجع لجوزها. لو هي عايزة تتصالح مع جوزها الف سلامة يا بنتي مصلحتك. ها ازاي؟ ده جوزها قال لي مرة وجوزها شتمني مرة يا حبيب قلبي ما تنتقمش من جوزها. انه قال لك كلمة وحشة في في بنتك ولا في اختك. ما تنتقمش منه خلاص يا عم دي حاجة
بينك وبينه. يا عم اعتزله. يا عم ابعد عنه. انما لو لو بنتك او اختك هي وزوجها ينفع يرجعوا مع بعض. وفي امل للمصالحة لا تعضلوها ما تقفش آآ حاجز في الطريق ده. الرسالة الرابعة بقى لاصحابهم وقرايبهم الزوج والزوجة اللي بينهم وبين بعض مشاكل. انتم فين؟ ده ربنا بيقول فابعثوا
حكما من اهله وحكما من اهلها. ان يريد اصلاحا يوفق الله. ابعثوا زي مبعوث الامم المتحدة للشرق الاوسط. انتم ازاي؟ ازاي؟ سايبين بيت مسلم لحد ما يقع ازاي سايبين واحد وواحدة الاتنين مقموصين من بعض ومدين ضهرهم لبعض؟ لحد ما الشيطان يجيب البيت بيجيب دولفو ازاي ساكتين
ممكن يكون البعض كمان بيشجعهم على الطلاق ما تشجعهمش على الطلاق. لان ما حدش فيكم هيشيل حد منهم بعد ما يطلق. ده حقه حقيقي. فاتقوا الله. واصلوا فامر الله به ان يوصل ده الاربع رسايل اللي بقولهم الاول للي مزعل مراته او اللي بينها وبين جوزها زعل ما تكسروش قلب ولادكم في العيد ما
ما تسيبوهمش ما تخلوهمش مقهورين. انا ما بتشاكل لما بيحصل مشكلة بيني وبين زوجتي انا بشوف القهرة في عيون ولادي مرعوبين. هو هيحصل ايه؟ وعشان كده دايما حرص ان انا اكرم مراتي قدامهم وان انا اعلن عن فرحتي بمراتي وتقديري لقيمتها قدامهم عشان عشان افرح قلبهم لان انا بحب ولادي فرح قلب ولادك
الرسالة التانية النوع التاني اللي انا بكلمه اللي مطلق مراته. خلاص انتم اتطلقتم خلاص هي في بيت وانت في بيت وممكن تكون هي اتجوزت وانت اتجوزت او ممكن قل خلاص انت في بيت وهي في بيت وخلاص واتطلقت خلاص. انا عايز اقول لك ما تنتقمش من من مراتك في ولادك. ولادك ما لهمش زنب. فرح
بابك في العيد اديهم عيدية بحق وحقيقي. هات لهم لبس لو تقدر بحق وحقيقي لو تقدر. ما تقدرش فسحهم يا عم وهات لهم شوية ترمس بس ولادك ما تنتقمش من مرادك وتعبت مع مراتك وتطلع الانتقام ده في الولاد حرام عليكم. حرام عليكم تفسخوا نفسية العيال بينكم. اولادك ما لهمش زنب ان كل الاولاد
وفرحانين وانت ولادك مش حاسين ان لهم اب. مش حاسين ان لهم سند في الحياة. انا عايز اقول لك ان النفقة اللي المحكمة كتبتها لولاده مش دي اللي ربنا هيحاسبك عليها. اللي ربنا هيحاسبك عليه مستواك المادي الحقيقي. انت كنت تقدر تديهم قد ايه. ممكن المحكمة كتبت لهم الف جنيه. ولكن
الف جنيه دول ما يعملوش حاجة. انما انت امكاناتك تديهم عشر تلاف. حرام عليك. افضل دينار دينار تنفقه على اهلك. انفق على ولادك وعيد على ولادك وفرح ولادك واجبر خاطر ولادك كفاية كسرة الطلاق. اللي شرخت نفسيتهم وعملت عقد نفسية جواهم. ما تجيبش كمان شرخة انهم حاسين ان ابوهم مش حياتهم
في حياتهم والنبيون مش سند ليهم وان ابوهم اتجوز تاني وبيصرف على التانية اكتر ولا ان ابوهم خلاص بيعاند امهم في الفلوس فيهم ويحسوا ان هم مشردين اتقوا الله في الايدي البريئة والعيون الصغيرة بتاعة اولادكم ديت وادعموهم. الرسالة التالتة او النوع التالت اللي بكلمه اللي هو ومراته بقى زي الفل والدنيا زي
الفل. ولكن اولاده عايزين عباية قدوة العداية. طب قرايبه وجيرانه وولاد الحبايب عايزين عداية. خدوا العداية. في الاخر انا والله ما اقدرش اديكي حاجة. خلاص بقى انا مراتي وباحبك لأ. خيركم خيركم لنسائه. وفي رواية خيركم خيركم خيركم لنسائه. وفي رواية او حديس اخر خيركم خيركم لاهله. الرسول
سيدنا جابر ابن عبدالله بيقول عليه كلمة خطيرة. بيقول وكان رسول الله صلى الله عليه وسلم رجلا سهلا اذا هويت عائشة شيء وفقها عليه. يعني النبي عليه الصلاة والسلام كان راجل سهل لا مراته بتحب حاجة بيعملها لها. بيعملها لها يبقى انت لازم تعيد على مراتك. عيد عليها بفلوس طب
انا معييش فلوس خلاص يا عم ما يعني كلنا نسأل الله يعني يعني ان يكفينا بحلاله عن حرامه وان يغنينا بفضله عمن سواه. نسأل الله من فضله ورحمته فانه لا
الا هو سبحانه وتعالى لو معكش فلوس يا عم هي كلمة حلوة. يا عم هدية يا عم قل لها كلمة حلوة. قلها لوحدك كل ما تكبر بتحلو كده ليه انت قل لها كلام جميل قل لها كلام يفرحها ما تكسرش قلب مراتك في العيد. يعني وانا طفل زرت واحد وواحدة اصحاب والدي يعني هو صاحب
والدي آآ في قرية من القرى فيعني فهي بقى بتقدم لنا الحاجة. انا والله العظيم انا شفت وانا طفل. شفت الكسرة في عينيها. قلت دي جوزها مزعلها وانا طفل فيمتاه دي جوزها مزعلها وقاهرها وكاسر نفسها. زرناهم السنة اللي بعدها لقيتها ما شاء الله وانا طفل صغير وشها فرحان قلت دي
فرحها. الست لما جوزها بيفرحها الدنيا كلها بتبقى في عينيها بمبي. واما جوزها بيزعلها وبيكسر خاطرها بتبقى الدنيا في عينيها. كلها انت اهم شخصية في حياتها مراتك اكرمها عيد عليها على قد ما تقدر ولو بالكلمة الطيبة ولو بالوقت الحلو. يا جماعة فرحوا اهلكم يا جماعة انا بتكلم في المقطع ده تلاتة
اللي فيه زعل بينه وبين مراته ولا الرجال عليهن درجة. الدرجة دي ان انت اللي تصالحها. الحاجة التانية وانت اللي توصلها وتعال على نفسك. ما فيش كرامة ان الراجل ومراته النوع التاني اللي باكلمه اللي طلق مراته ما تكسرش قلب ولادك. ما تنتقمش من مراتك في ولادك. الحاجة النوع التالت اللي هو مراته بقى هو وهي كويسين
ولكن مش واخد باله ان مراته محتاجة انه يديها ويهتم بها ويغزي المشاعر اللي بينه وبينه. ربنا بيقول جعل بينكم مودة مش حب. الحب مشاعر انما المودة ادى سلوك عملي هدايا اهتمام والاهتمام ما بيطلبش. انما النوع الرابع بقى اللي هو ومراته مولعين في بعض بقى وبقى بينهم محاكم وخلاص
كراهية رهيبة. ده حاجة تانية ان شاء الله هنبقى نتكلم عنها في موقف تاني. صالحوا بعض يا جماعة واوصلوا الاسر يا جماعة. الاسلام هو اسر. لو الاسرة خلاص احنا كده بندمر دينا معنا. ربنا يصلح بين الاسر وبعضهم. اللهم اصلح بين الازواج والزوجات يا رب. اللهم اصلح اسر المسلمين يا رب. اللهم
بين قلوب المسلمين. اللهم الف بين قلوب الاباء والامهات وبين قلوب الاباء والابناء. اللهم اصلح اسرنا. اللهم اقمها على فيرضيك عنها يا رب العرش الكريم. اللهم اجعل هذا العيد فرحة على كل الاسر المسلمة. اللهم اجعل هذا العيد فرحة على كل الاسر المسلمة. يلا يا جماعة
خليكم ايجابيين. اي واحد منكم او اي واحدة منكم عارف واحد وواحدة قرايبه واصحابه حبايبه وجيرانه متشكلين مع بعض في العيد اتقوا الله اتقوا الله صالحوهم وتدخلوا. ساعات خلاص بقى الاتنين عايزين يتصالحوا ومحتاجين حد بس يدخل بينهم كده. خلوا لكم دور ايجابي عشان يبقى عيد بجد. وربنا
تديكم سواب رهيب او اصلاح بين الناس. ومن يفعل ذلك ابتغاء مرضات الله فسوف نؤتيه اجرا عظيما. سبحانك اللهم وبحمدك اشهد ان لا اله الا انت استغفرك واتوب اليك